गेहूं खरीद के लिए जिले में 27 केंद्र खोले गए हैं। बंपर पैदावार के चलते इन केंद्रो में किसानों की लंबी लाइन लगी है। पीसीएफ केंद्रों में बोराें की कमी, भंडारण क्षमता की कमी से खरीद प्रभावित होती रही है। इसी को लेकर जिलाधिकारी बी चंद्रकला ने किसानों की समस्याओं को देखते हुए टोकन व्यवस्था लागू करने के निर्देश दिए। लेकिन इसमें भी बड़े किसानों ने किसी तरह टोकन प्राप्त कर सैकड़ों कुंतल गेहूं की तुलाई शुरू करा दी है। जिससे छोटे किसानों को गेहूं बेंचने के लिए कई दिन तक इंतजार करना पड़ रहा है। साथ ही खरीद केंद्रो पर किसानों की संख्या अधिक हो जाने पर कानून व्यवस्था भी बिगड़ रही है। इसी को लेकर जिलाधिकारी ने प्रभारियाें को निर्देशित किया है कि खरीद केंद्रों में हर टोकन पर एक किसान का अधिकतम 50 कुंतल गेहूं तत्काल क्रय कर लिया जाए। जिससे किसानों का जमावड़ा खत्म हो और शंाति व्यवस्था कायम रहे।